Boek: Die ongelooflike onskuld van Dirkie VerweyOp ŉ dag in die vroeë sewentigs bemerk ŉ afgeleë Noord-Kaapse gemeenskap ŉ gebou in hul midde waar voorheen net ’n stuk braakgrond was. Drie weke later verdwyn die gebou . . . Lees ook oor die vreemde werklikheid van mense wat meer as een maal lewe, oor die jong man wat so skaam is dat hy nie op foto’s kan vertoon nie, en oor die intense liefdesverhouding van ŉ paartjie wie se lewenspaaie net vir ŉ paar sekondes gekruis het. Oor die outeur Charl-Pierre Naudé is op 27 Augustus 1958 in Kokstad gebore. Hy matrikuleer aan die Hoërskool Grens in Oos-Londen. Charl-Pierre verwerf ŉ honneursgraad in filosofie aan die Universiteit van Stellenbosch. Ná sy studies het hy as joernalis gewerk en onder meer resensies en artikels vir Vrye Weekblad gelewer. Sy eerste bundel, Die nomadiese oomblik, verskyn in 1995 by Tafelberg, en word in 1997 met die Ingrid Jonker-prys bekroon. Charl-Pierre se tweede bundel, In die geheim van die dag, ontvang in 2005 die M-Net-prys vir Afrikaanse poësie en die Proteaprys vir poësie. Uitgewer: Tafelberg Prys: R330,00* *Prys onderhewig aan verandering Koop die boek by Graffiti Boeke